**MWONGOZO WA KUSAHIHISHA**

**SEHEMU A: HADITHI FUPI**

*1.****Nizikeni papa hapa na Ken Walibora***

*“****Nahofia tu kwamba yumkini huyu kisura wako anaweza kuwa amebeba nakama.Isije ikawa hapa habari ya kufuata asali ukafa mzingani.”***

a)Eleza muktadha wa dondoo hili (alama 4)

**Msemaji - rafiki wa Otii**

**Msemewa - Otii**

**Mahali - klabu**

**Rafiki wa Otii anamtahadharisha Otii kuhusu msichana mrembo Rehema Wanjiru**

b)Eleza ni mbinu zipi za uandishi zinazojitokeza katika dondoo hii. (alama 4)

**Istiara/sitiari/jazanda** – amebeba nakama

**Mdokezo wa methali** – kufuata asali ukafa mzingani.

c)Taja sifa nne za msemewa katika dondoo hii (alama 4)

**Mwenye mapenzi** – anampenda Rehema Wanjiru kwa dhati.

**Mwenye kiburi** – hasikii mawaidha na kusema, “ ... pana hasara gani nsi kufia kidondani?

**Mwenye tamaa** – anammezea mate Rehema.

**Mwenye mapuuza** – anapuuza maneno ya rafikiye juu ya wasichana warembo.

**Mpenda raha** – anapatikana kwenye kilabu akistareheka.

**TANBIHI**

Mtahiniwa ajikite kwenye dondoo

**d)Fafanua jinsi maudhui yafuatayo yanavyojitokeza katika hadithi ya *Ndoto ya*** *Mashaka*

**i) Umaskini (alama 4)**

* Mashaka na Waridi waliishi maisha ya kimaskini.
* Chumba chao kilikuwa kidogo na kichafu.
* Mashaka alifanya kazi ya kijungujiko.
* Waanawe Mashaka walilala kwa jirani baada ya yeye kutowakimu.
* Waridi alotoweka kwa kuteseka kimaskini.
* Wakaazi wa Wasakatonge waliandamana kwa ajili ya umaskini
* Nyumba ya Mashaka ilikuwa karibu na choo kilichonuka na mitaro au mfereji ulionuka.

**ii) Mapenzi (alama 4)**

* Mashaka alimpenda Waridi sana.
* Mashaka aliwapenda wanawe licha ya umaskini. Anawakumbuka sana walipotoroka na mamaye.
* Waridi alimpenda Mashaka. Alimwimbia wimbo kila aliporejea kutoka kazini.
* Baada ya Waridi kutoroka, anarudi kwa Mashaka baada ya karne moja.
* Mashaka alimpenda Biti Kidebe hata kumchukua kama mamake mzazi.
* Waridi aliwapenda wanawe. Alipoamua kutorroka hakuwaacha na aliporudi alirudi nao.
* Waridi pia aliwapenda wazaziwe. Wimbo aliouimbia Mashaka una maneno yaliyotaja babake na mamake.

TANBIHI

**Tathmini jawabu la mwanafunzi.**

**( 1x 6 x 2 = 12)**

**SEHEMU B: TAMTHILIA**

**P. Kea*: Kigogo***

**2. “Siamini! Nafikiri wayatia chumvi.”**

**(a) Weka dondoo katika muktadha wake. (alama 4)**

*Msemaji ni Kenga*

*Msemewa ni Majoka*

*Walikuwa ofisini mwa Majoka*

*Anarejelea habari kwenye gazeti kuwa asilimia sitini ya watu wako tayari kumpigia kura Tunu.*

*4 x1 = 4*

(b) **Eleza tamathali za usemi zilizotumika katika dondoo. (alama 4)**

Nidaa – Siamini! (alama 2)

Msemo – wayatia chumvi (alama 2)

*Kutaja – alama 1*

*Kueleza – alama 1*

**(c) Eleza sifa za msemaji. (alama 8)**

*Msemaji ni Kenga*

*Mpyaro – Anamrejelea Tunu kama hawara*

*Mwenye vitisho- Anamwambia Sudi kuwa achunge ulimi wake usije ukamwingiza katika bahari mchafukonge*

*Mshauri mbaya – anamshauri Majoka kuwaagiza polisi kutumia nguvu dhidi ya waandamanaji*

*Katili – Anafanikisha mauaji ya Jabali.*

*Muungamaji – Anaomba wananchi msamaha na kujiunga nao.*

*Mwenye dharau – Anadharau kinyago cha mwanamke kinachochongwa na Sudi.*

*Msaliti – Anamsaliti Majoka kwa kuungana na raia.*

*Mshawishi – anamshawishi Sudi achonge kinyago kwa kumwahidi tuzo nyingi.*

***zozote 8 x 1 = 8***

**(d) Eleza dhima nne msemewa katika tamthilia. (alama 4)**

*Ni kielelezo cha viongozi wanaoendeleza* ***dhuluma*** *dhidi ya raia.*

*Ni kielelezo cha viongozi wanaotumia mamlaka yao kuwapokonya raia* ***ardhi*** *yao.*

*Ni mfano wa viongozi wanaotumia* ***vyombo vya dola*** *dhidi ya raia.*

*Ni mfano wa watu wenye* ***upujufu wa maadili*** *– kumtongoza Ashua.*

*Ni mfano wa viongozi* ***wasiowajibika kutunza mazingira****.*

*Ametumiwa kuendeleza maudhui ya ufisadi – kuruhusu Mamapima kuuza pombe haramu.*

*Anaendeleza maudhui ya ukiukaji wa haki za binadamu.*

*zozote 4 x 2 = 8*

**3.Jadili matokeo ya harakati za Wanasagamoyo kupinga uongozi wa Majoka.**

(Alama 20)

**Matokeo ya harakati za Wanasagamoyo kupinga uongozi wa Majoka.**

* **Dhuluma**- Tunu avunjwa mguu na wahuni.
* **Ulevi** - Wanasagamoyo wajihusisha na unywaji pombe haramu kwa kukosa kazi ya kufanya baada ya soko kufungwa.
* **Dhuluma**- Tunu adhulumiwa kimapenzi
* **Kufungwa jela**- Ashua atiwa kizimbani
* **Hofu** - Jamii k.m. familia ya Tunu waishi kwa hofu.
* **Maafa/vifo** - Ngurumo afariki kwa ajili ya sumu ya nyoka.
* **Umaskini** - Soko la Chapakazi lafungwa huku wafanyi biashara wakisalia kwenye mahangaiko na umaskini.
* **Maafa** - Vijana wanauawa wakati wa maandamano.
* **Migomo** - Migomo ya mara kwa mara yaongezeka na kuchafua sifa za Sagamoyo
* **Kutoajibika** - Mvutano waongezeka kati ya wanaharakati na serikali huku Majoka akizidi kuwa mgumu na kutoajibika kazini ili wananchi wateseke kwa ajili ya kumpinga.
* **Uchochezi** - Majoka anajaribu kuvunja uhusiano kati ya Ashua na Sudi.
* **Utengano** - Uhusiano kati ya Ashua na Sudi unadorora baada ya Ashua kutiwa gerezani kiasi cha Ashua kuitisha talaka kutoka kwake Sudi.
* **Masingizio** - Sudi kusingiziwa kuwa na uhusiano wa kimapenzi na Tunu ili kuvunja ndoa yao.
* **Udikteta** - Vyama vya upinzani vinapigwa marufuku
* **Udikteta** - Vyombo vya habari kupigwa marufuku kama vile Runinga ya Mzalendo ikabakia tu Sauti ya Mashujaa pekee.
* **Ukombozi** - Maasi yanaleta ukombozi hatimaye.
* **Njaa** – watoto wa Sudi na Ashua wanapelekwa kwa wazazi wa Tunu ili walishwe.
* **Usaliti** – Kenga na Kombe wanamsaliti Majoka na kujiunga na wanamapinduzi.
* **Mauaji** – babake Tunu anauawa.
* **Sumu** – Ngao Junior afia uwanjani mwa ndege.

**TANBIHI**

Mwalimu atathmini hoja za mwanafunzi.

**SEHEMU C: RIWAYA**

4.“…alizama zii katika bahari ya luja. Alipiga darubini nyuma na kukumbukia rafiki yake wa utotoni…” **(uk 35)**

1. Eleza muktadha
2. Haya ni maneno ya mwandishi/msimulizi.
3. Anarejelea mawazo ya Amani/ kumbukumbu zake kuhusu rafikiye Fao wa utotoni aliyepata mtoto na mwanafunzi wake. **(uk 37)**
4. Hii ni baada ya kitoto kichanga kuachwa mlangoni pake.
5. Amani alikuwa chumbani pake akilala alfajiri.
6. Amani anatambua tofauti za malezi kwani Fao alikuwa na wazazi waliojiweza ilhali kitoto (Uhuru) hakikuwa na wazazi wowote wa kukilea.

**(zozote 4×1=04)**

1. Eleza sifa zozote nne za mrejelewa wa dondoo hili.

**Amani**

1. Mpenda amani/mpatanishi
2. Msamehevu
3. Mwenye bidii
4. Mwaminifu/mwenye nidhamu

**Fao**

1. Asherati – anashiriki mapenzi nje ya ndoa.
2. Msaliti – anakataa kumchunga mwanawe. Aidha, anashiriki mapenzi na mwanafunzi wake.
3. Fisadi – anakubali kufanyiwa mtihani
4. Asiyewajibika/ mwenye mapuuza – alimtelekeza mwanawe
5. Mwoga – ametoroka wazazi wa msichana wanapokuja

**(zozote 4×1=04)**

1. **Kwa kurejelea riwaya nzima, jadili maudhui kuu inayorejelewa katika** **dondoo.**

**Malezi/ uwajibikaji/ uozo**

1. Fao anatelekeza majukumu ya malezi baada ya kumpachika mimba mwanafunzi wake. Ulezi wa mtoto unaachiwa wazazi wake.
2. Wazazi wa Fao waliokuwa wanajiweza wanamdekeza Fao kwa kumfanyia mtihani japo hakuwa mjinga/zuzu.
3. Fao (baba ni meneja wa benki na mama ni mwalimu wa sekondari) anapewa udhamini wa serikali uliodhamiriwa watoto wa maskini.
4. Dadake Fao kuringwa na mtoto wa Waziri wa Mifugo na Wanyama wa Tomoko alikuwa kazaa mtoto bila kuolewa hata chuo kimoja.
5. Mtemi Nasaba Bora anamzaa kitoto Uhuru na badala ya kukilea anamtupia Amani jukumu la ulezi.
6. Majisifu aliwatelekeza watoto wake walemavu, aliwaita masimbi na mashata. Imani tu ndiye anageuza mtazamo wake baadaye.
7. Baba yao (Nasaba Bora na Majisifu) aliwafunza juu ya maadili lakini wao wakageuka maaluni. Majisifu ni mlevi ilhali Nasaba Bora ni mwizi/asherati.
8. Mamake DJ alikuwa mjane aliyepika pombe haramu kwenye mtaa wa Madongoporomoka – DJ hakuwa amemwona mamake na nduguze kwa muda mrefu. Hatimaye anafungwa jela ya watoto.
9. Mashaka aliwadharau binamu zake walemavu kwa mfano, aliwaona kama si binadamu kamili; madubwasha yasiyofaa vitu.
10. Mtemi Nasaba Bora anasuhubiana na Lowela ambaye ni msichana wa shule na ni wa rika ya mtoto wake badala ya kumtunza kama binti .
11. Mtemi Nasaba Bora anawaibia watu mashamba yao kwa kughushi stakabadhi / kutumia wahuni kuwaua watu. Kwa mfano, shamba la kina Imani.
12. Majisifu anaiba miswada ya waandishi. Kwa mfano, Amani anapoteza umiliki wa mswada wa kitabu chake cha ‘Kidagaa Kimemwozea’
13. Wanafunzi wa shule wanashiriki mapenzi badala ya kusoma. Kwa mfano, Mashaka anasuhubiana na Mtemi Nasaba Bora.
14. Wavulana (Ben Bella, DJ) wanfungwa jela kwa makosa mbalimbali . kwa mfano, ubakaji, matumizi ya mihadarati ,wizi.

**(zozote 12×1=12)**

**5. Kwa mifano kumi kumi, jadili matumizi ya mbinu zifuatazo za kifani katika Kidagaa** **Kimemwozea**. (alama 20)

**(a). KINAYA**

**Ni mbinu inaayoonyesha kinyume cha matarajio.**

1. Mwalimu Majisifu na Nasaba Bora ni watoto wa kasisi .Ni kinyume kuwa hawakufuata mafundisho ya baba yao kwa mfano: Nasaba Bora hakuwahi kusoma bibilia aliyopewa na babake tangu afariki.
2. Fedha zilipotolewa na serikali ya Uiengereza ikitumaini zingetumiwa kujenga hospitali kuu , zilipoingia mkononi mwa mwafrika zikapata matumizi mengine muhimu.(uk 144)
3. Ni kinaya kuwa Amani anaulizwa kama yeye ni mwizi ilhali yeye ndiye aliyeibiwa mswada wake.
4. Ni kinaya kuwa Zahanati ya Nasaba Bora ndiko watu wa Sokomoko walikokwenda kijifia.(uk 27)
5. Mwalimu Majisifu alipenda kunywa pombe haramu vibandani ilhali katika jokofu lake kumejazwa chupa za vileo anuwahi: vodka, pilsner (uk 29)
6. Ni kinaya kuwa Nasaba Bora anamshtumu Amani kuwa amemletea kitoto ilhali yeye hakukizaa. Mwenye mtoto anamtupia Amani mtoto kwa lazima.
7. Askari wanawatusi Amani na Imani kuwa wauaji wa mtoto Uhuru ilhali ni askari ndio wanaodhulumu watu kwa mfano: kumpiga mamake Imani ambaye baadaye alifariki(uk 83)
8. Ni kinaya kuwa Zuhura ana mali yote/kila kitu lakini anajiona maskini. Anawaonea gere wanawake wengine waliovaa rinda moja mwaka mzima.
9. Watu hawapendi Mtemi Nasaba Bora .Ni kinaya kuwa Balozi anasema kuwa watu wa Sokomoko wanampenda Mtemi Nasaba Bora kama wapendavyo asali ( uk 68).
10. Mitchelle anahofia maisha yake Majununi ilhali anakataa posa aliporejea kutoka vita vya pili vya dunia.
11. Yusufu anafungwa kwa kosa asilolifanya. Anasingiziwa kuwa yeye ndiye aliyemwua baba yake ilhali ni Mtemi Nasaba Bora ndiye aliyepanga mauaji yake pindi tu alipofika kwenye uwanja wa ndege.
12. Nasaba Bora anavaa suti nyeupe(khaki) siku ya wazalendo lakini matendo yake ni maovu.(65)
13. Ni kinaya kwamba Matuko Weye ambaye ni mwendawazimu anabaini madhila ambazo wanasokomoko wanatendewa na viongozi kwa mujibu wa maelezo ya hotuba yake sikukuu ya wazalendo jambo ambalo watu wenye urazini hawabaini. (uk 72)
14. Ni kinaya kwamba DJ anahurumia jibwa lile lililokondeana katika makaazi ya Mtemi Nasaba Bora na ndilo jibwa lilo hilo linalomwuma baadaye.
15. Jina la Mtemi Nasaba Bora ni kinaya kwani hakuna ubora wowote bali ni ukatili tu unaodhihirika kwa wanasokomoko kwa mfano; anapanga mauaji ya Chichiri Hamadi ili kunyakua shamba lake, anashiriki uhusiano nje ya ndoa na Lowela licha ya kwamba ana familia jambo analoliita kwamba anaenda kushughulikia migogoro ya mashamba.
16. Eneo la sokomoko lilikuwa nadhifu huku wazungu wakimiliki mashamba makubwa makubwa. Kinaya ni kuwa hata baada ya kujipatia uhuru kutoka kwa wakoloni, waafrika wanabakia katika hali ya umaskini. Uhuru waliyopata ni kinaya.
17. Ni kinaya kuona Fao anamringa mwanafunzi ilhali alipaswa kumfunza na kumwelekeza mwanafunzi kama mwalimu wake.
18. Ni kinaya kwa Fao kwenda kusomea ughaibuni kwa “kufaulu” katika mitihani yake yote miwili ya shule ya msingi na shule ya upili. Alipita kwa juhudi/ kwa kufanyiwa na mtu mwingine.
19. Ni kinaya kwa Mwalimu Majisifu kushindwa kuhutubu katika Chuo Kikuuu cha Wangwani ilhali yeye ni mwalimu aliyezoea kufundisha.
20. Chwechwe Makweche ana sifa kemkem ya kuchezea taifa lake lakini hasaidiwi na yeyeote mguu wake unapovunjika fupaja.
21. Ni kinaya kuwa Nasaba Bora anasoma Biblia na anatenda ukatili kwa kupuuzilia mbali suala la DJ anapong’atwa na jibwa lake Jimmy. Anasema kuwa huuu ni msiba wa kujitakia.
22. Ni kinaya kuwa babake Mtemi Nasaba Bora na Mwalimu Majisifu anawapa watoto wake msingi wa kikristo lakini baadaye Mtemi Nasaba Bora anakuwa katili na Mwalimu Majisifu anakuwa mlevi wa kupindukia.
23. **MAJAZI**

**Ni mbinu ya kutumia majina ambayo yanafumbata tabia, sifa au matendo ya wahusika au mahali zinazopatikana katika kazi ya fasihi.**

1. Amani – jina hili linaashiria utulivu, mhusika Amani anaonyesha hali hii ya utulivu hata anapokumbwa na matatizo mengi mno. Kwa mfano, anamrai Gadaffi asimdhuru Mtemi Nasaba Bora licha ya kuwa alikuwa amemtendea makuruhu.
2. Imani-ni jina linaloashiria wingi wa huruma. Mhusika huyu anawaonea huruma watoto walemavu wa Mwalimu Majisifu na kuwatunza.
3. Mashaka –jina hili linaashiria matatizo mengi. Mhusika huyu anakumbana na matatizo mengi maishani. Kwa mfano, anaacha shule, uhusiano wake na Ben Bella unavurugika na mwishowe anakuwa mwendawazimu.
4. Mwalimu Majisifu- mhusika huyu alipenda kujilimbikizia sifa tele. Kwa mfano, alisema kwamba yeye ndiye “Shakespear wa Afrika” yaani ndiye mwandishi bora zaidi.
5. Mtemi Nasaba Bora- jina hili lina maana ya familia bora. Anaweka familia yake mbele. Nafasi ya uongozi inampa uwezo wa kufaidi mambo mengi na heshima kutoka kwa watu wengine. Anajiona kuwa bora kuliko watu wengine na kuwadharau.
6. Madhubuti- jina hili linaashiria uimara au msimamo thabiti.Kwa mfano, Madhubuti anaupinga udhalimu wa wa babake (Mtemi Nasaba Bora). Anaupinga na kukataa kazi katika jeshi ambayo anatafutiwa kwa njia ya ufisadi. Anapania kujitafutia kazi na kutetea mabadiliko.
7. Uhuru - mtoto wake Mtemi Nasaba Bora anaitwa uhuru. Kutupwa kwa kitoto uhuru kunawapa wazazi wake (Mtemi Nasaba Bora na Lowela) uhuru wa kuendelea kuishi na maisha yao pasi na kujishughulisha na malezi ya mtoto uhuru.

(uhuru pia ni jazanda inayoonyesha uhuru wa nchi kutoweka. Uhuru wa pili – hali ya watu kupata uwezo wa kujiamulia uongozi bora).

1. DJ- mtu ambaye ana machachari - mambo ya kisasa, muziki.
2. Ulitima- ulitima ni hali ya umaskini. Kwa mfano, Amani na mamake waliishi huko. Amani anapoelekea Sokomoko anabeba mkoba mdogo ambao una kila kitu ndani yake kuonyesha hali ya umaskini.
3. Sokomoko- ni jina linaloashiria fujo. Wahusika wanapitia mengi wakiwa huko. Kwa mfano, Amani anapagazwa uzazi wa kitoto Uhuru, Bob DJ anaumwa na jibwa Jimmy, Mashaka anakuwa mwendawazimu, Lowela anawacha shule na kubugia raha na kadhalika.
4. Baraka - ni jina linaloashiria baraka. Imani na nduguze wanarudi huko baada ya mali yao kurudishwa kutoka kwa Mtemi Nasaba Bora.
5. Tomoko – ni tunda, hii inamaanisha kuwa nchi yenyewe ni nchi iliyojaa rasilimali.

**SEHEMU D: FASIHI SIMULIZI**

**(6) (i) Jamii ya leo inawahitaji walumbi sasa zaidi ya hapo awali. Dhihirisha kwa mifano kumi. (alama 10)**

***Swali hili linatahini umuhimu wa walumbi katika jamii ya sasa. Majibu ya mtahiniwa yanastahili kulenga yafuatayo:***

* ***Ni hifadhi ya utamaduni katika jamii ya kisasa*** *ambapo utamaduni wa jadi unafifia. Mlumbi hupitisha mila na desturi za jamii yake kwa vizazi vya baadaye.*
* ***Huletea watu burudani****. Kwa njia yake ya kipekee ya kupitisha ujumbe, mlumbi huwafurahisha/huwaletea watu burudani.*
* ***Husuluhisha migogoro.*** *Mlumbi hutumia kipawa chake cha ushawishi kutatua migogoro/kuleta maridhiano baina ya waliofarakana.*
* ***Ni hifaddhi ya msamiati****. Mlumbi ana ufahamu mpana wa msamiati wa jamii yake. Katika shughuli zake huupitisha msamiati huu kwa wengine katika jamii yake.*
* ***Ni kichocheo cha ubunifu****. Mlumbi huwapa wengine motisha ya kumwiga na kuendeleza ubunifu kama yeye.*
* ***Ni mzinduzi/mzindushi.*** *Mlumbi ni wenzo wa kuwajasirisha wengine katika jamii kusimama na kutetea haki zao/kupinga udhalimu.*
* ***Ni mhakiki wa jamii****. Mlumbi huihakiki jamii yake. Akayaanika mawi na mema yanayojiri*.
* ***Ni mfariji****. Mlumbi ni mtu muhimu katika kuwafariji waja waliofikwa na majanga tofauti tofauti katika jamii. Kipawa chake cha kuwasilisha ujumbe kinamfanya mtu muhimu katika kuwafariji wenzake.*
* ***Hupitisha historia ya jamii****. Kwa vile anafahamu historia ya jamii kwa upana, yeye huipitisha historia hii kwa jamii yake.*
* ***Ni mwalimu.*** *Mlumbi ana utambuzi mpana wa maswala katika jamii. Yeye huyapitisha maswala haya/mafunzo haya kwa wamsikilizao.*

*Hoja 10×1=10*

**(ii) Michezo ya watoto huthaminiwa sana na watoto. Eleza. (alama 10)**

*Mtahiniwa anastahili kuangazia umuhimu wa mchezo ya watoto kwa watoto wenyewe na jamii kwa jumla. Majibu yaliyopendekezwa ni kama yafuatayo:*

* *Kukuza kipawa cha uigizaji miongoni mwa watoto.*
* *Hukuza ubunifu wa watoto.*
* *Ni nyenzo ya kukashifu matendo hasi ya watu wazima.*
* *Hutambulisha na kusawiri falsafa ya jamii kuhusu malezi na majukumu ya wanajamii.*
* *Hukuza utangamano miongoni mwa watoto.*
* *Huwapa watoto ukakamavu na kuwawezesha kujiamini wakiwa wangali wachanga.*
* *Huimarisha uwezo wa watoto wa kukumbuka matendo na maneno waliyoyasikia watu wazima wakisema na kuyaigiza.*
* *Watoto hujiburudisha kwa kuigiza michezo yao.*
* *Huwawezesha kupata mikakati ya kukabiliana na hali mbalimbali katika maisha.*
* *Husaidia kudumisha na kuendeleza utamaduni kwa mfano, “mchezo wa baba na mama.”*
* *Huwatanguliza watoto kwenye sanaa ya maonyesho.*
* *Hukuza stadi ya watoto ya uigizaji.*
* *Husaidia katika ukuaji wa viungo vya miili ya watoto kama vile ubongo/huwakomaza watoto.*
* *Ni njia nzuri ya kuwafanya watoto wawe jasiri na wajiamini.*

*Hoja 10×1=1*

**SEHEMU E: USHAIRI**

7. (a) Limeundwa kwa beti nne.

Kila ubeti umeundwa kwa mishororo (mishororo sita)

Kuna matumizi ya vipande viwili katika baadhi ya mishororo na kimoja katika mishororo mingi.

**(3×1=03)**

(b) **Kinaya**

1. Viongozi waliopigania ujamaa ndio wamekuwa mabepari.
2. Makabaila hawataki kuelezwa mambo kuhusu vijiji (ujamaa) ilhali walikuwa watetezi wake hapo awali.
3. Makabaila na mabepari wametapishwa hadharani licha ya kuonekana wakuu wenye mashamba na matrekta.
4. Makabaila waliwanyosha raia mikono wakidai ‘Pilipili usiyoila yakuwashiani’ ilhali ni wawa hawa viongozi walioasisi ujamaa na kuwataka waishi vijijini.
5. Mabepari walioringa hapo awali hapo awali wanatapishwa hadharani na kuona aibu mbele ya wake zao.

(4×1=04)

**13(c)Ubeti wa nne kwa lugha ya nathari**

Mshairi anasema kuwa serikali ina darubini kubwa sana lililo na nguvu kubwa na sumaku (nguvu za kuvuta machafu yote). Darubini hili linawavuta wote na kupima ili chote walichokibugia kionekane. Sahibu, iwapo hufahamu, uwaulize wanaofahamu. Bila shaka watakwambia yaliyo ya kweli.

(4×1=04)

(d**) Toni**

1. Toni ya kukejeli/ kushutumu/ kukashifu - viongozi walioasisi ujamaa wanashtumiwa kwa kubadilika na kurithi ubepari.
2. Wanakejeliwa kwa kufikiri hawatapatikana lakini sasa wameaibishwa.
3. Toni ya kulalamika – Analalamika dhidi ya uwezo mkuu wa mabepari kumiliki mashamba na mashine huku wakiwapuuzilia mbali raia.

(1×2=02)

(e) **Mishata**

1. Kama wewe hujui, uliza wanaojua – ukweli watakwambia.
2. Au hujaona makabaila wenye mashamba – matrekta yanafukuta na vumbi kutimuliwa!
3. Linawavuta wakapimwa – chote walichokwisha kula kikaonekana.

(2×1=02)

(f) **Nafsi-nenwa**

Ni viongozi wa zamani ambao walifahamika kwa kutoa hotuba za kutetea ujamaa lakini baada ya kustaafu wamekuwa makabaila na mabepari.

(1×1=01)

(g) **Mabadiliko**

1. Viongozi shupavu a kutetea ujamaa wanabadilika na kuwa mabepari.
2. Mabepari waliomiliki matrela na mashamba sasa wameaibishwa kwa kutapishwa utajiri wao.
3. Wananchi ambao waliambiwa awali kuwa “Pilipili usiyoila yakuwashiani” sasa ndio wanaowacheka na kuwazomea makabaila.

(2×2=04)